61963J0018
ΑΠΌΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 19ης Μαρτίου 1964 (
*1
)
Αντικείμενο της υποθέσεως:
Προσφυγή ακυρώσεως της αρνήσεως της Επιτροπής να δεχθεί την προσφεύγουσα στη διαδικασία επανεντάξεως και να παρατείνει τη σύμβαση διορισμού της, επικουρικά δε αγωγή αποζημιώσεως.
Διατακτικό της αποφάσεως:
ΤΟ ΔΙΚΑΣΤΗΡΙΟ
1)
α)
Ακυρώνει την απόφαση της καθής να μην παρατείνει τη σύμβαση της προσφεύγουσας μετά την 31η Ιανουαρίου 1963.
β)
Αποφαίνεται ότι η προσφεύγουσα πρέπει να θεωρηθεί ότι βρίσκεται πάντοτε στην υπηρεσία της καθής, υπό τους ουσιαστικούς όρους της συμβάσεως της που ίσχυαν στις 31 Ιανουαρίου 1963.
γ)
Υποχρεώνει την καθής να καταβάλει στην προσφεύγουσα, υπό τους όρους που αναφέρονται στο σημείο β, τις μηνιαίες αποδοχές της από την 1η Φεβρουαρίου 1963, μειωμένες κατά 15 % για την περίοδο που περιλαμβάνεται μεταξύ 1ης Φεβρουαρίου 1963 και της ημερομηνίας δημοσιεύσεως της παρούσης αποφάσεως.
δ)
Αποφασίζει ότι η προσφεύγουσα δικαιούται να απολαύει και των άλλων πλεονεκτημάτων τα οποία προκύπτουν από τη σύμβασή της, ιδίως όσον αφορά την κοινωνική ασφάλιση και την ιατρική περίθαλψη, υπό τους όρους που αναφέρονται στο σημείο β.
2)
α)
Απορρίπτει το αίτημα ακυρώσεως της αποφάσεως που περιέχεται στο έγγραφο της 1ης Μαρτίου 1963, το οποίο απηύθυνε στην προσφεύγουσα ο Smulders και που αναφέρει ότι η προσφεύγουσα δεν μπορεί να γίνει δεκτή στην αναφερόμενη στο άρθρο 102 του Κανονισμού Υπηρεσιακής Καταστάσεως των υπαλλήλων της ΕΟΚ διαδικασία επανεντάξεως.
β)
Υποχρεώνει την καθής να επιτρέψει στην προσφεύγουσα να συμμετάσχει στον διαγωνισμό που προκηρύχθηκε δυνάμει του άρθρου 29, παράγραφος 1, β, του Κανονισμού Υπηρεσιακής Καταστάσεως των υπαλλήλων της ΕΟΚ για την αναφερόμενη στην ανακοίνωση 87 της Επιτροπής κενή θέση.
γ)
Αποφασίζει ότι η καθής δεν μπορεί να λάβει υπόψη κατά της προσφεύγουσας, στο πλαίσιο του εν λόγω διαγωνισμού, τη συμπεριφορά της τελευταίας κατά το επεισόδιο της 29ης Οκτωβρίου 1962.
3)
Απορρίπτει την προσφυγή ακυρώσεως της απαγορεύσεως που αντιτάχθηκε στην προσφεύγουσα να αναλάβει την υπηρεσία της κατά τον μήνα Ιανουάριο του 1963 και την αγωγή καταβολής από την καθής προς την προσφεύγουσα-ενάγουσα ενός βελγικού φράγκου (BFR) ως αποζημίωσης.
Πρόταση του γενικού εισαγγελέα:
Ταυτίζεται κατά βάση με το διατακτικό.
(
*1
)	Γλώσσα διαδικασίας: η γαλλική.